kardosdrur/scandi-wiki huggingface dataset:
Troels Christensen

Troels Christensen (født 31. juli 1954 i Slagelse) er en dansk politiker og medlem af byrådet i Slagelse Kommune for Konservative. Han var tidligere medlem af Folketinget for Venstre og borgmester i Hashøj Kommune for Venstre. Hans tvillingebror er Villum Christensen, der  er politiker i Liberal Alliance. I dag er Troels Christensen, efter en periode i Liberal Alliance, medlem af Det Konservative Folkeparti.

Tidlige liv 
Christensen blev født i 1954 på en gård nær Slagelse som søn af landmand Otto Christensen og Else Christensen. Christensen er tvillingebror til den tidligere radikale politiker, nu Liberal Alliance, Villum Christensen. Han har også en søster, Kirsten og en bror, Brian.

Christensen var som ganske ung politisk engageret og fulgte familiens politiske standpunkt og meldte sig ind i Venstre.

Han er folkeskolelærer og har en HD i marketing.

Politisk karriere 
Efter ganske kort tid i lokalpolitik blev Christensen opstillet som nr. 2 på Venstres liste ved kommunalvalget til Hashøj Kommune i 2001. Da resultatet forelå, var Christensen tvillingebror Villum Christensen, der havde siddet i byrådet i en længere periode for Radikal Venstre, tungen på vægtskålen. Villum Christensen pegede da på sin bror som borgmester, selv om han ikke var partiets spidskandidat.

Derefter blev Christensen borgmester i Hashøj Kommune, der på nær af to valgperioder havde været en klassisk Venstre-kommune siden 1970. Ved Strukturreformen i 2005 blev det besluttet, at Hashøj Kommune skulle lægges sammen med Slagelse Kommune pr. 1. januar 2007. Borgmesteren i den nye storkommune blev Slagelse Kommunes socialdemokratiske borgmester, Lis Tribler.

Han stillede derefter op til folketingsvalget i 2005 for Venstre i Vestsjællands Amtskreds og blev valgt ind. Han sad i Folketinget til folketingsvalget i 2011.

Han blev for alvor kendt ved folketingsvalget i 2007 ved at stå bag valgsangen Jeg vil male Sjælland blå, som er kåret af DR-P4s lyttere som den bedste valgsang 2007.

I 2013 blev Christensen ekskluderet fra Venstre, efter der havde været en uoverensstemmelse om valget af en politisk repræsentant i en museumsbestyrelse. Han fortsatte som løsgænger, til han den 15. januar 2013 meldte sig ind i Liberal Alliance.

Ved kommunalvalget i 2013 blev han igen valgt ind i byrådet i Slagelse Kommune.

Privat 
Troels Christensen er gift med Jeanette Snedker, men hvem han har to børn. Han har to børnebørn.

Ekstern kilde/henvisning 
 Troels Christensens hjemmeside

Noter 

Lærere fra Danmark
Personer fra Slagelse
Folketingsmedlemmer i 2000'erne
Folketingsmedlemmer i 2010'erne
Borgmestre fra Venstre
Politikere fra Danmark med dobbeltmandat
Tidligere folketingsmedlemmer fra Venstre
Christen Hørdum

Christen Iver Hørdum (født 21. marts 1846 i Fugslev ved Ebeltoft, død 6. juni 1911 i København) var en dansk politiker, der var folketingsmedlem og formand for Socialdemokratiet i 1877 og igen fra 1880-1882.

Hørdum var uddannet skomager og arbejdede som skomagersvend et par år, men tog til København for at aftjene sin værnepligt. Efter soldatertiden blev han aktiv i Skomagersvendenes sygekasse, blev senere den første formand for skomagernes fagforening, der blev stiftet i 1873. Han kom med i den komité, der indsamlede penge til opførelse af Arbejdernes Forsamlingsbygning i Rømersgade, der stod færdig i 1879. I 1877 blev han forretningsfører for Social-Demokraten. Han var med til at stifte Socialdemokratisk Forbund 12. februar 1878 og blev formand for partiet i  to omgange, i 1877 og i 1880. Posten bevarer han til 1882. Han vælges som første socialdemokrat til Folketinget for Københavns 9. kreds i 1884, og sidder på tinge til 1887. Hørdum bliver dog genvalgt i 1890 og bliver siddende til 1909, hvor han trækker sig tilbage. 

Hørdum er begravet på Assistens Kirkegård.

Referencer

Eksterne henvisninger 
 

Partiledere for Socialdemokraterne
Folketingsmedlemmer i 1880'erne
Folketingsmedlemmer i 1890'erne
Folketingsmedlemmer i 1900'erne
Tidligere folketingsmedlemmer fra Socialdemokraterne
Personer fra Ebeltoft
Personer i Kraks Blå Bog (afdøde)
Skomagere fra Danmark
That's So Suite Life of Hannah Montana

That's So Suite Life of Hannah Montana er en crossover-episode mellem 3 af Disney Channels serier, nemlig That's So Raven, Hannah Montana og Zack og Codys Søde Hotelliv (The Suite Life of Zack and Cody).

Roller

Fra The Suite Life of Zack & Cody

Fra Hannah Montana

Eksterne henvisninger
 

Tv-serier fra Disney
Kvissel Station

Kvissel Station er en dansk jernbanestation i landsbyen Kvissel vest for Frederikshavn i Vendsyssel.

Stationen ligger på Vendsysselbanen mellem Aalborg og Frederikshavn. Den betjenes af tog fra jernbaneselskabet Nordjyske Jernbaner, der kører hyppige forbindelser med regionaltog mellem Aalborg / Skørping i syd og Frederikshavn / Skagen i nord.

Historie 
Kvissel Station åbnede i 1871 som holdested på Vendsysselbanen. I 1877 blev den forfremmet til station, da stationsbygningen blev bygget.

I 1982 lukkede stationen, men fortsatte som trinbræt for regionaltogene. I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Arkitektur 
Stationsbygningen fra 1877 er tegnet af arkitekten N.P.C. Holsøe.

Video

Galleri

Referencer

Litteratur

Eksterne henvisninger 

 Banedanmark
 Nordjyske Jernbaner
 Kvissel Station på dsb.dk
 Nordjyllands Jernbaner

Stationer på Vendsysselbanen
Bygninger, konstruktioner og anlæg i Frederikshavn Kommune
Cirrussky

Cirrussky (: 'hårtot', 'dusk') er en højtliggende sky dannet af vanddampe. Cirrusskyer er tynde og har ofte en trådlignende struktur. World Meteorological Organization's International cloud atlas anvender betegnelsen Ci for cirrusskyer.

Cirrusskyer består af iskrystaller og tilhører de højtliggende skytyper; tre til otte kilometers højde i polare områder, fem til 13 kilometers højde i tempererede områder og seks til 18 kilometers højde i tropiske områder. Cirrusskyer vil typisk varsle ankomsten af en varmfront.

Eksterne henvisninger 

DMI's hjemmeside om Cirrus skyer 

Skyer
Tolne Station

Tolne Station er en dansk jernbanestation i landsbyen Tolne ved Sindal i Vendsyssel.

Stationen ligger på Vendsysselbanen mellem Aalborg og Frederikshavn. Den betjenes af tog fra jernbaneselskabet Nordjyske Jernbaner, der kører hyppige forbindelser med regionaltog mellem Aalborg / Skørping i syd og Frederikshavn / Skagen i nord.

Historie 
Tolne Station åbnede i 1873 som holdested på Vendsysselbanen. I 1879 blev den forfremmet til station, da stationsbygningen blev bygget. 

I 1972 lukkede stationen, men fortsatte som trinbræt for regionaltogene. I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Arkitektur 
Stationsbygningen fra 1879 var tegnet af arkitekten N.P.C. Holsøe. Den er siden nedrevet.

Galleri

Referencer

Litteratur

Eksterne henvisninger 

 Banedanmark
 Nordjyske Jernbaner
 Tolne Station på dsb.dk
 Nordjyllands Jernbaner

Stationer på Vendsysselbanen
Bygninger, konstruktioner og anlæg i Hjørring Kommune
Chichester

Chichester katedralby i West Sussex, i det sydøstlige England, med  indbyggere. Det er den eneste by i countiet, der har status som "city", og den er county town. Chichesters historie går tilbage til den romerske periode og var vigtig i det angelsaksiske England. Det er sæde for områdets stift og huser Chichester Cathedral, som er en domkirke grundlagt i 1100-tallet. Derudover findes nogle af Storbritanniens ældste bygninger og kirker i Chichester.

Byen rummer en center for countiets kultur med teater, museum og kunstgalleri. Chichester Harbour og South Downs er to af de større områder for udendørs aktiviteter. I Priory Park findes resterne af Chichester Castle, der i dag blot fremstår som en motte.

Referencer

Eksterne henvisninger 

 
Cities i Sydøstengland
County towns i Storbritannien
Sindal Station

Sindal Station er en dansk jernbanestation i stationsbyen Sindal i Vendsyssel.

Stationen ligger på Vendsysselbanen mellem Aalborg og Frederikshavn. Den betjenes af tog fra jernbaneselskabet Nordjyske Jernbaner, der kører hyppige forbindelser med regionaltog mellem Aalborg / Skørping i syd og Frederikshavn / Skagen i nord.

Historie 
Sindal Station åbnede i 1871 som station på Vendsysselbanen. I dag er stationen lukket, men fungerer som trinbræt. I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Arkitektur 
Stationsbygningen er tegnet af N.P.C. Holsøe.

Referencer

Litteratur

Eksterne henvisninger 

 Banedanmark
 Nordjyske Jernbaner
 Sindal Station på dsb.dk
 Nordjyllands Jernbaner

Stationer på Vendsysselbanen
Station
Benjani Mwaruwari

Benjamin "Alessio" Mwaruwari, mest kendt som Benjani (født 13. august 1978 i Bulawayo, Rhodesia) er en  fodboldspiller. Han blev født af malawisk forældre, men valgte hans fødeland (i dag Zimbabwe) som nationalitet.

Han har i sine unge dage spillet for det afrikanske hold kaldet Lulu Rovers, University of Zimbabwe og Air Zimbabwe Jets. I 1999 tog han til en sydafrikansk klub kaldet Jomo Cosmos. Senere blev han lånt ud til Grasshoppers, hvorefter europæsike hold fik øje på ham og kort tid efter blev han solgt til Auxerre. Senere kom han til engelske Portsmouth, som solgt ham til Manchester City. Herfra var han udlejet til Sunderland, før han i august 2010 skiftede til Blackburn.

Eksterne henvisninger 

Fodboldspillere fra Zimbabwe
Fodboldspillere fra Jomo Cosmos
Fodboldspillere fra Grasshopper-Club Zürich
Fodboldspillere fra AJ Auxerre
Fodboldspillere fra Portsmouth F.C.
Fodboldspillere fra Manchester City F.C.
Fodboldspillere fra Blackburn Rovers F.C.
Fodboldspillere fra Bidvest Wits F.C.
Personer fra Bulawayo
Vrå Station

Vrå Station er en dansk jernbanestation i stationsbyen Vrå i Vendsyssel.

Vrå Station ligger på Vendsysselbanen mellem Aalborg og Frederikshavn og åbnede i 1871. Den betjenes af Nordjyske Jernbaner med lokaltog mellem Skagen og Aalborg.

Historie 
Stationen åbnede i 1871 som mellemstation på Vendsysselbanen. Vendsysselbanen blev indviet den 15. august 1871 og gik i første omgang fra Nørresundby til Frederikshavn. Senere kom der forbindelse til Aalborg Banegård via Jernbanebroen over Limfjorden, som blev åbnet for trafik den 8. januar 1879. I dag er stationen lukket, men fungerer som trinbræt. I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Arkitektur 
Stationsbygningen er tegnet af arkitekten N.P.C. Holsøe.

Referencer

Litteratur

Eksterne henvisninger 

 Nordjyllands Jernbaner
 Vrå Station på dsb.dk

Stationer på Vendsysselbanen
Bygninger, konstruktioner og anlæg i Hjørring Kommune
Vrå (Hjørring Kommune)
Brønderslev Station

Brønderslev Station er en dansk jernbanestation i byen Brønderslev i Vendsyssel.

Brønderslev Station ligger på Vendsysselbanen mellem Aalborg og Frederikshavn. Stationen åbnede i 1871 og blev flyttet til sin nuværende placering i 1966. Den betjenes af tog fra jernbaneselskabet Nordjyske Jernbaner, der kører lokaltog mellem Skagen og Aalborg.

Historie 

Stationen åbnede i 1871 som mellemstation på Vendsysselbanen. Vendsysselbanen blev indviet den 15. august 1871 og gik i første omgang fra Nørresundby til Frederikshavn. Senere kom der forbindelse til Aalborg Banegård via Jernbanebroen over Limfjorden, som blev åbnet for trafik den 8. januar 1879.

Den oprindelige stationsbygning blev tegnet af N P C Holsøe. I 1966 lukkede stationen og en ny blev bygget i forbindelse med en ny linjeføring for sporene gennem Brønderslev.

I 2017 overtog jernbaneselskabet Nordjyske Jernbaner den regionale togdrift mellem Skørping og Frederikshavn fra DSB.

Referencer

Litteratur

Eksterne henvisninger

Nordjyllands Jernbaner
Brønderslev Station på dsb.dk

Stationer på Vendsysselbanen
Station
West Sussex

West Sussex er et grevskab (county, omtrent svarende til et amt) i det sydlige England. Det grænser op til Hampshire, Surrey og East Sussex samt dobbeltbyen Brighton and Hove. West Sussex var oprindeligt en del af det historiske grevskab Sussex, men det blev opdelt i to administrative distrikter (West Sussex og East Sussex) i 1888, og disse blev endelig skilt helt fra hinanden i 1974. Hovedbyen (county town) er Chichester, mens de største byer er Crawley og Worthing med omkring 100.000 indbyggere hver. Det samlede befolkningstal er omkring 770.000, spredt ud over et areal på 1991 km².

Seværdigheder

Natur og dyreparker 

 Chichester Harbour
 Pagham Harbour – et beskyttet vådområde
 RSPB Pulborough Brooks
 Selsey Bill
 South Downs Way – en vandresti
 Stansted Park
 St Leonard's Forest
 Tilgate Park
 Wakehurst Place
 Warnham Local Nature Reserve
 WWT Arundel (naturreservat under Wildfowl and Wetlands Trust)

Borge, slotte, historiske bygninger 
 Arundel Castle
 Barnham Windmill
 Bramber Castle
 Christ's Hospital 
 Goodwood House og Goodwood Motor Circuit
 High Salvington windmill
 Hurstpierpoint College, skole kendt for sine store flintestensbygninger
 Lancing College, skole kendt for sit kapel i sandsten fra Sussex
 Seaford College, skole kendt for sit store campus
 Nymans hus og park, ejet af National Trust property nær Handcross, Haywards Heath
 Petworth House og dyrepark
 Queen Victoria Hospital, East Grinstead, hvor Sir Archibald McIndoe udførte operationer under anden verdenskrig
 Sackville College, jakobitter-almuehus East Grinstead
 Shipley Windmill, (ikke længere åbent for offentligheden).
 Standen, East Grinstead
 Uppark, herregård fra 1600-tallet i South Downs.

Religiøse bygninger 
 Chichester Cathedral, grundlagt i 1075
 Arundel Cathedral
 Bosham Church
 Church of St Mary the Blessed Virgin

Museer 
Worthing Museum & Art Gallery
Amberley Museum & Heritage Centre
 Fishbourne Roman Palace, romersk palads, det største nord for Alperne
  Manor Cottage
  Steyning Museum
 Tangmere Military Aviation Museum
 Horsham Museum
 Weald and Downland Open Air Museum historiske bygninger i Singleton
 Wings Museum, Balcombe

Referencer

Eksterne henvisninger
Lindholm Station

Lindholm Station er en dansk jernbanestation i bydelen Lindholm i den vestlige del af Nørresundby.

Lindholm Station ligger på Vendsysselbanen mellem Aalborg og Frederikshavn og er desuden udgangspunkt for Lufthavnsbanen mellem Nørresundby og Aalborg Lufthavn. Stationen blev anlagt som en del af Aalborg Nærbane og blev indviet 14. december 2002 – et år før de øvrige nye nærbanestationer. Trafikken på nærbanen blev overtaget af Nordjyske Jernbaner 6. august 2017.

Stationen er placeret ca. 300 meter nord for den gamle Nørresundby Station (fra Vendsysselbanens indvielse i 1871), som blev nedlagt i 1970'erne som følge af vigende passagertal.

Referencer

Eksterne henvisninger 
 Lindholm Station på dsb.dk

Stationer på Vendsysselbanen
Stationer på Lufthavnsbanen
Transport i Aalborg
Bygninger, konstruktioner og anlæg i Nørresundby
Transport i Nørresundby
Cosmin Contra

Cosmin Marius Contra (født 15. december 1975 i Timişoara, Rumænien) er en tidligere rumænsk fodboldspiller. Han spillede gennem sin karriere for blandt andet AC Milan, Atletico Madrid, West Bromwich Albion, Getafe CF, Dinamo Bukarest og Politehnica Timişoara.

Contra står (pr. august 2010) noteret for 72 kampe og syv scoringer for Rumæniens landshold, som han debuterede for tilbage i 1996. Han var en del af det rumænske hold ved EM i 2000 og EM i 2008.

Fodboldspillere fra Rumænien
Fodboldspillere fra FC Politehnica Timişoara
Fodboldspillere fra FC Dinamo Bucureşti
Fodboldspillere fra Deportivo Alavés
Fodboldspillere fra AC Milan
Fodboldspillere fra Atlético Madrid
Fodboldspillere fra West Bromwich Albion F.C.
Fodboldspillere fra Getafe CF
Personer fra Timișoara
Deltagere ved det europæiske mesterskab i fodbold 2000
Deltagere ved det europæiske mesterskab i fodbold 2008
Aalborg Vestby Station

Aalborg Vestby Station er en dansk jernbanestation i bydelen Vestbyen i det vestlige Aalborg.
Stationen åbnede i 2003 som en del af Aalborg Nærbane. Der er adgang til perronerne fra Strandvejen og Kastetvej; fra sidstnævnte også med elevatorer. Til nærmeste busstoppested, St. Joseph på Kastetvej, er der 300 meter.

Fra vestperronen bliver der der forbindelse via Strandvejsviadukten til Kulturbro-Aalborgs cykel- og gangsti på jernbanebroen. Kulturbroen åbnede i marts 2017.

Referencer

Eksterne henvisninger 
 Aalborg Vestby Station på dsb.dk

Stationer på Vendsysselbanen
Vestby Station
Station
Etableret i 2003
Helge Limburg

Helge Limburg (født 25. oktober 1982 i Hannover) er en tysk politiker, der sidder i  landdagen i Nedersachsen for det grønne parti Bündnis 90/Die Grünen.

Skole og uddannelse 
Limburg blev student i 2002 fra Campe-Gymnasium i Holzminden. Dernæst udførte han militærnægtertjeneste ved den ambulante ældrepleje i Bevern-Stadtoldendorf. Han begyndte i oktober 2003 at studere jura ved Universitetet i Bremen med speciale i arbejds- og socialret.

Udlandsophold 
I årene fra 2003 til 2006 har Helge Limburg været på flere udlandsophold. Således deltog han i august 2003 i en workcamp under Service Civil International e.V. i Nablus på Vestbredden og arbejdede i september 2003 på et børnehjem i Beit Jala også på Vestbredden.

I februar 2005 rejste Helge Limburg til Indien, hvor han var praktikant hos SYMRISE GmbH & Co. KG i New Delhi, og efterfølgende nogle uger i praktik ved Delhi High Court. Derudover studerede han i et semester fra september 2005 til januar 2006 på Yeditepe Üniversitesi i Istanbul, Tyrkiet med hovedvægten på europæisk og international ret.

Politik 
Helge Limburg engagerede sig tidligt i politik. Fra 2001 til 2005 sad han i kredsbestyrelsen for Bündnis 90/Die Grünen i Holzminden, fra 2002 til 2004 sad han i Grøn ungdoms delstatsbestyrelse i Nedersachsen. I 2004 var han medstifter af CampusGrün, en grøn universitetsgruppe i Bremen hvor han indtil 2005 var første talsmand. Efter at have været talsmand for Grøn ungdoms delstatsbestyrelse i Nedersachsen fra 2006 til 2007 blev han ved landdagvalget den 27. januar 2008 valgt ind i landdagen på de Grønnes delstatsliste.

Eksterne henvisninger 
 Helge Limburgs hjemmeside
 De Grønnes "Bündnis 90/Die Grünen" fraktion i Nedersachsens Landdag 

Politikere fra Bündnis 90/Die Grünen
Personer fra Hannover
Skalborg Station

Skalborg Station er en jernbanestation i bydelen Skalborg i det sydlige Aalborg.

Stationen ligger på jernbanestrækningen Randers–Aalborg mellem Aalborg Station og Svenstrup Station. Den betjenes af tog fra DSB og Nordjyske Jernbaner.

Historie 
Stationen blev anlagt på Randers-Aalborg Jernbane i 1899-1900 efter åbningen af privatbanen Aars-Nibe-Svenstrup Jernbane, hvis tog fra 1902 skulle føres videre mellem Svenstrup og Aalborg. Stationen var udelukkende beregnet til de flere togkrydsninger, der nu ville komme. Men efter nogle år fik den billetsalg, dog kun til statsbanetogene.

Dengang var banen enkeltsporet. Dobbeltsporet kunne først tages i brug mellem Aalborg og Skalborg 17. september 1940 og mellem Skalborg og Svenstrup 10. december s.å. Derefter fik også privatbanetogene i 1942 lov til at standse i Skalborg for at udveksle passagerer og rejsegods.

I november 1950 blev en ny station åbnet 300 m syd for den gamle. Hvalpsundbanen blev nedlagt 31. marts 1969, og Skalborg Station lukkede i 1972. Den blev dog genåbnet i 2003 som en del af Aalborg Nærbane. I 2017 overtog Nordjyske Jernbaner driften af de regionale tog mellem Skørping og Ålborg fra DSB.

Noter

Litteratur

Eksterne henvisninger 

 Skalborg Station på dsb.dk

Intercitytogstationer i Danmark
Stationer på Den østjyske længdebane
Transport i Aalborg
Station
Svenstrup Station

Svenstrup Station er en jernbanestation i stationsbyen Svenstrup i Himmerland syd for Aalborg. 

Stationen ligger på jernbanestrækningen Randers–Aalborg mellem Skalborg Station og Støvring Station. Svenstrup Station åbnede i 1870, lukkede i 1972, men blev genåbnet i 2003 som en del af Aalborg Nærbane. Den betjenes af tog fra DSB og Nordjyske Jernbaner.

Navn 
Stationen hed fra starten Svendstrup, men fra 1903 blev den kaldt Svendstrup Jylland, så man ikke forvekslede den med billetsalgsstedet Svendstrup Sjælland på København-Korsør-banen. I 1958 blev stavemåden ændret til Svenstrup Jylland. Som regel blev navnet forkortet til Svenstrup Jyll. eller Svenstrup J. Byens postadresse er nu 9230 Svenstrup J.

Historie 
Svenstrup blev først oprettet som holdested med sidespor og blev senere station på Randers-Aalborg Jernbane, der blev indviet i 1869. Der blev opført en lille stationsbygning øst for banen ved vejen til Dall.

Nibebanen 
I 1899 blev Svenstrup jernbaneknudepunkt med åbningen af Aars-Nibe-Svenstrup Jernbane, hvis tog fra 1902 blev ført videre mellem Svenstrup og Aalborg. I 3 år var Svenstrup altså endestation, så der blev anlagt en drejeskive og opført en simpel træremise. Den gamle stationsbygning var nu for lille og lå på den "forkerte" side af banen, så den nuværende stationsbygning på vestsiden af banen blev opført og taget i brug 8. oktober 1900. I 1914 blev der også opført et baneformandshus.

Nibebanen, der i 1910 blev forlænget til Hvalpsund, blev nedlagt 31. marts 1969.

Aalborg Nærbane 
Svenstrup Station lukkede i 1972, men blev genåbnet i 2003 som en del af Aalborg Nærbane.

Referencer

Litteratur

Eksterne kilder/henvisninger 

 DSB: Svenstrup Station
 Nordjyllands jernbaner: Hvalpsundbanen strækning og stationer
 Hans Jørn Fredberg og Poul Thor Hansen: Aalborg-Hvalpsund Jernbane, Dansk Jernbane-Klub nr. 58, 2009, s. 35 f. og 195 f.

Intercitytogstationer i Danmark
Stationer på Den østjyske længdebane
Transport i Aalborg
Station
Støvring Station

Støvring Station er en jernbanestation i stationsbyen Støvring i Himmerland syd for Aalborg.

Stationen ligger på jernbanestrækningen Randers–Aalborg mellem Svenstrup Station og Skørping Station. Støvring Station åbnede i 1869, lukkede i 1974, men blev genåbnet i 2003 som en del af Aalborg Nærbane. Den betjenes af tog fra DSB og Nordjyske Jernbaner.

Referencer

Litteratur

Eksterne henvisninger 

 Nordjyllands Jernbaner
 Støvring Station på dsb.dk

Intercitytogstationer i Danmark
Stationer på Den østjyske længdebane
Station
Skørping Station

Skørping Station er en dansk jernbanestation i stationsbyen Skørping i Himmerland.

Skørping Station ligger på jernbanestrækningen Randers–Aalborg mellem Støvring Station og Arden Station. Stationenen åbnede i 1869 ved banens åbning og overlevede en række stationslukninger i 1970'erne. I 2003 blev stationen endestation på Aalborg Nærbane. Den betjenes af tog fra DSB og Nordjyske Jernbaner.

Referencer

Litteratur

Eksterne henvisninger 

 Nordjyllands Jernbaner
 Skørping Station på dsb.dk

Se også 
 Skørping Vandtårn

Intercitytogstationer i Danmark
Stationer på Den østjyske længdebane
Bygninger, konstruktioner og anlæg i Rebild Kommune
Station
Arden Station

Arden Station (tidligere Store-Arden Station) er en dansk jernbanestation i stationsbyen Arden i Himmerland.

Stationen ligger på jernbanestrækningen Randers–Aalborg mellem Hobro Station og Skørping Station. Arden Station åbnede i 1869 og overlevede en række stationslukninger i 1970'erne. 

Den tidligere stationsbygning er i dag en privatejet boligforening, hvor der i underetagen drives erhverv.

Referencer

Litteratur

Eksterne henvisninger 
 Nordjyllands Jernbaner
 Arden Station på dsb.dk
 Arden Gl. Station

Intercitytogstationer i Danmark
Stationer på Den østjyske længdebane
Bygninger, konstruktioner og anlæg i Mariagerfjord Kommune
Station